
Parlamentul  României

Camera  Deputaţilor

Comisia pentru industrii si servicii

Plx-808/2007

23/365/2007

AVIZ

asupra propunerii legislative privind pensiile de stat şi alte drepturi de asigurări sociale ale lucrătorilor din industria minieră

În conformitate cu prevederile art.95, din Regulamentul Camerei Deputaţilor, republicat, Comisia pentru industrii şi servicii a Camerei Deputaţilor a fost sesizată pentru aviz, cu propunerea legislativă privind pensiile de stat şi alte drepturi de asigurări sociale ale lucrătorilor din industria minieră, transmisă cu adresa nr. Plx 808 din 29 noiembrie 2007 şi înregistrată la comisie sub nr. 23/365/2007.

Prin această propunere legislativă se propune realizarea cadrului legal în vederea asigurării pensiilor de stat şi a altor drepturi de asigurări sociale ale lucrătorilor din industria minieră. 

Propunerea legislativă prezintă multe lacune, paralelisme cu legislaţia din domeniu, în vigoare,  neclarităţi, astfel:
Prin această propunere se doreşte instituirea pensiei de serviciu pentru lucrătorii din industria minieră, dar nu se menţionează ce se întâmplă cu prevederile din Legea nr. 19/2000 privind sistemul public de pensii şi alte drepturi de asigurări sociale referitoare la pensionarea personalului din unităţile miniere. 

Nu se menţionează cadrul organizatoric în care va funcţiona sistemul de pensii propus, element obligatoriu pentru implementarea acestuia.
Senatul în  calitate de  primă Cameră sesizată a respins propunerea legislativă.

Consiliul Legislativ, cu adresa nr. 937 din 13.07.2007 a avizat favorabil propunerea legislativă, cu observaţii şi propuneri.


Guvernul României, prin punctul său de vedere transmis cu adresa nr. 1904 din 26.07.2007, nu susţine adoptarea acestei iniţiative legislative.


Examinarea propunerii legislative a avut loc în şedinţa comisiei din data de 19 februarie 2008. 
În urma dezbaterilor, membrii comisiei au hotărât cu unanimitate de voturi  avizarea negativă a  propunerii legislative.
În raport cu obiectul şi conţinutul său propunerea legislativă face parte din categoria legilor organice.

În conformitate cu dispoziţiile art.75 alin. (1) din Constituţia României, republicată şi ale art.92 alin. (9) din Regulamentul Camerei Deputaţilor, republicat, Camera Deputaţilor este Cameră decizională.
PREŞEDINTE,
Iulian IANCU

Viorica Petraşcu – Consilier;  

